CELEX: 31992R2245
Language: el
Date: 1992-07-27 00:00:00
Title: Κανονισμός (ΕΟΚ) αριθ. 2245/92 του Συμβουλίου της 27ης Ιουλίου 1992 για την καθιέρωση κοινοτικής επιτήρησης ορισμένων γεωργικών προϊόντων καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου και Λιβάνου που υπόκεινται σε ποσότητες αναφοράς (1992)

Avis juridique important

|

31992R2245

Κανονισμός (ΕΟΚ) αριθ. 2245/92 του Συμβουλίου της 27ης Ιουλίου 1992 για την καθιέρωση κοινοτικής επιτήρησης ορισμένων γεωργικών προϊόντων καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου και Λιβάνου που υπόκεινται σε ποσότητες αναφοράς (1992)  

Επίσημη Εφημερίδα αριθ. L 218 της 01/08/1992 σ. 0125 - 0128

ΚΑΝΟΝΙΣΜΟΣ (ΕΟΚ) αριθ. 2245/92 ΤΟΥ ΣΥΜΒΟΥΛΙΟΥ  της 27ης Ιουλίου 1992  για την καθιέρωση κοινοτικής επιτήρησης ορισμένων γεωργικών προϊόντων καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου και Λιβάνου που υπόκεινται  σε ποσότητες αναφοράς (1992)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι έχουν συναφθεί πρόσθετα πρωτόκολλα στις συμφωνίες συνεργασίας μεταξύ της Ευρωπαϊκής Οικονομικής Κοινότητας, αφενός, και της Κύπρου (1), της Αιγύπτου (2), της Ιορδανίας (3), του Ισραήλ (4), της Τυνησίας (5), της Συρίας (6), της Μάλτας (7), του  Μαρόκου (8) και του Λιβάνου (9) αφετέρου- ότι τα εν λόγω πρωτόκολλα προβλέπουν, για ορισμένα γεωργικά προϊόντα, που καλύπτονται από τις εν λόγω αντίστοιχες συμφωνίες και κατάγονται από τις χώρες αυτές, προοδευτική μείωση των δασμών που επιβάλλονται στα  πλαίσια ποσοτήτων αναφοράς και κοινοτικής επιτήρησης μέσα σε προκαθορισμένα χρονοδιαγράμματα-  ότι ο κανονισμός (ΕΟΚ) αριθ. 451/89 του Συμβουλίου της 20ής Φεβρουαρίου 1989 για τη διαδικασία που πρέπει να εφαρμόζεται για ορισμένα γεωργικά προϊόντα, καταγωγής διαφόρων τρίτων χωρών της Μεσογείου (10) καθόρισε τη διαδικασία της εν λόγω επιτήρησης-  ότι με τον κανονισμό (ΕΟΚ) αριθ. 1764/92 του Συμβουλίου της 29ης Ιουνίου 1992 που τροποποιεί το καθεστώς που εφαρμόζεται κατά την εισαγωγή στην Κοινότητα ορισμένων γεωργικών προϊόντων καταγωγής Αλγερίας, Ισραήλ, Κύπρου, Αιγύπτου, Ιορδανίας, Λιβάνου,  Μάλτας, Μαρόκου, Συρίας και Τυνησίας (11), η Κοινότητα έχει, από 1ης Ιανουαρίου 1992, αυτόνομα προβεί στην αύξηση κατά ίσες δόσεις ύψους 3 ή 5 % κατ' έτος αυτών των ποσοτήτων αναφοράς και επομένως αυτές ανέρχονται για το έτος 1992 στα επίπεδα που  αναφέρονται στο παράρτημα-  ότι, προκειμένου να μπορέσουν οι αρμόδιες υπηρεσίες της Επιτροπής να καταρτίσουν απολογισμό των συναλλαγών κατά προϊόν και να προβούν, ενδεχομένως, στην εφαρμογή της διαδικασίας που προβλέπεται από το άρθρο 3 παράγραφος 1 του εν λόγω κανονισμού (ΕΟΚ)  αριθ. 451/89, τα προϊόντα αυτά υπόκεινται σε ένα σύστημα στατιστικής επιτήρησης-  ότι ο καταλογισμός, σε κοινοτική κλίμακα, των εν λόγω εισαγωγών στις ποσότητες αναφοράς θα πραγματοποιείται ανάλογα με το ρυθμό με τον οποίο τα προϊόντα αυτά προσκομίζονται στο τελωνείο υπό κάλυψη διασαφήσεων θέσης σε ελεύθερη κυκλοφορία, ότι πρέπει,  επομένως, να ανοιχτούν για το 1992 οι ποσότητες αναφοράς για τα προϊόντα που αναφέρονται στο παράρτημα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι εισαγωγές στην Κοινότητα κατά το 1992 ορισμένων γεωργικών προϊόντων καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου και Λιβάνου, υπόκεινται σε καθεστώς ποσοτήτων αναφοράς και στατιστικής επιτήρησης που  καθορίζονται μέσα σε προκαθορισμένα χρονοδιαγράμματα.  Η περιγραφή των προϊόντων που αναφέρονται στο πρώτο εδάφιο, οι αύξοντες αριθμοί τους, οι κωδικοί ΣΟ, οι κωδικοί Taric, ο όγκος και τα χρονοδιαγράμματα εφαρμογής των ποσοτήτων αναφοράς, αναφέρονται στον πίνακα του παραρτήματος.  2. Οι καταλογισμοί στις ποσότητες αναφοράς πραγματοποιούνται από τα κράτη μέλη ανάλογα με το ρυθμό με τον οποίο τα προϊόντα προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία, συνοδευόμενα από πιστοποιητικό κυκλοφορίας  εμπορευμάτων που είναι σύμφωνο με τους κανόνες του πρωτοκόλλου σχετικά με τον καθορισμό της έννοιας "καταγόμενα προϊόντα" ή "προϊόντα καταγωγής", που προσαρτάται σε καθεμία από τις σχετικές συμφωνίες.  Όταν το πιστοποιητικό κυκλοφορίας των εμπορευμάτων προσκομίζεται εκ των υστέρων, ο καταλογισμός στην αντίστοιχη ποσότητα αναφοράς πραγματοποιείται την ημερομηνία αποδοχής της διασάφησης θέσης σε ελεύθερη κυκλοφορία.  Η κατάσταση εξάντλησης των ποσοτήτων αναφοράς διαπιστώνεται σε κοινοτικό επίπεδο με βάση τις εισαγωγές που καταλογίζονται σύμφωνα με τους όρους που προσδιόριζονται στο πρώτο εδάφιο και κοινοποιούνται στη Στατιστική Υπηρεσία των Ευρωπαϊκών Κοινοτήτων,  κατ' εφαρμογή των κανονισμών (ΕΟΚ) αριθ. 2658/87 (12) και (ΕΟΚ) αριθ. 1736/75 (13).  Άρθρο 2  Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. L 393 της 31. 12. 1987, σ. 2. (2) ΕΕ αριθ. L 297 της 21. 10. 1987, σ. 11. (3) ΕΕ αριθ. L 297 της 21. 10. 1987, σ. 19. (4) ΕΕ αριθ. L 327 της 30. 11. 1988, σ. 36. (5) ΕΕ αριθ. L 297 της 21. 10. 1987, σ. 36. (6) ΕΕ αριθ. L 327 της  30. 11. 1988, σ. 58. (7) ΕΕ αριθ. L 81 της 23. 3. 1989, σ. 1. (8) ΕΕ αριθ. L 224 της 13. 8. 1988, σ. 18. (9) ΕΕ αριθ. L 297 της 21. 10. 1987, σ. 28. (10) ΕΕ αριθ. L 52 της 24. 2. 1989, σ. 7. (11) ΕΕ αριθ. L 181 της 1. 7. 1992, σ. 9. (12) ΕΕ αριθ. L 256  της 7. 9. 1987, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1039/92 της Επιτροπής (ΕΕ αριθ. L 110 της 28. 4. 1992, σ. 42) όπως τροποποιήθηκε από τον κανονισμό (ΕΟΚ) αριθ. 1590/92 της Επιτροπής (ΕΕ αριθ. L 168 της 23. 6.  1992, σ. 17). (13) ΕΕ αριθ. L 183 της 14. 7. 1975, σ. 3. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1629/88 (ΕΕ αριθ. L 147 της 14. 6. 1988, σ. 1).    ΠΑΡΑΡΤΗΜΑ            Αύξων αριθμός  Κωδικός ΣΟ  Κωδικός Taric  Περιγραφή εμπορευμάτων (α)  Χρονοδιάγραμμα  Καταγωγή  Ποσότητα αναφοράς (σε τόνους)          (1)  (2)  (3)  (4)  (5)  (6)  (7)                 18.0010  ex 0701 90 51  0701 90 51 * 10  0701 90 51 * 20  Πατάτες πρώιμες  1. 1. 31. 3.  Τυνησία  2 678          18.0015  0701 90 51  ex 0701 90 59  0701 90 59 * 10  Πατάτες πρώιμες  1. 1. 15. 5.  16. 5. 31. 5.  Μάλτα  3 090          18.0030  ex 0703 20 00  0703 20 00 * 10  0703 20 00 * 20  0703 20 00 * 30  Σκόρδα  1. 2. 31. 5.  Αίγυπτος  1 680          18.0040  ex 0707 00 11  0707 00 11 * 12  Αγγούρια των οποίων το μήκος δεν υπερβαίνει τα 15 cm  1. 1. 28. 2.  1. 1. 28. 2.  1. 1. 28. 2.  Αίγυπτος  Ιορδανία  Μάλτα  105  105  52          18.0050  ex 0709 10 00  0709 10 00 * 10  0709 10 00 * 20  Αγκινάρες  1. 10. 31. 12.  1. 10. 31. 12.  Αίγυπτος  Κύπρος  105  105          18.0060  ex 0709 30 00  0709 30 00 * 20  0709 30 00 * 30  Μελιτζάνες  15. 1. 30. 4.  Ισραήλ  1 260          18.0070  0709 60 10   Γλυκοπιπεριές  1. 1. 31. 12.  Μαρόκο  1 050          18.0080  0712 20 00   Κρεμμύδια ξερά  1. 1. 31. 12.  Συρία  735          18.0090  ex 0712 90 90  0712 90 90 *  20  Σκόρδα αφυδατωμένα  1. 1. 31. 12.  Αίγυπτος  1 050          18.0100  0713 10 11  0713 10 19   Μπιζέλια που προορίζονται για σπορά  1. 1. 31. 12.  Μαρόκο  420          18.0110  0713 10 90  0713 20 90  0713 31 90  0713 32 90  0713 33 90  0713 39 90  0713 40 90  0713 50 90  0713 90 90   Όσπρια ξερά  1. 1. 31. 12.  Λίβανος  2 310          18.0120  0804 40 10  0804 40 90   Αβοκάτα  1. 1. 31. 12.  Ισραήλ  32 550          18.0130  ex 0806 10 15  0806 10 15 * 50  0806 10 15 * 60  0806 10 15 * 70  0806 10 15 * 80  0806 10 15 * 91  Νωπά επιτραπέζια σταφύλια  1. 2. 30. 6.  Ισραήλ  1 995          18.0140  ex 0807 10 90  0807 10 90 * 13  0807 10 90 * 33  Πεπόνια, το βάρος των οποίων δεν υπερβαίνει τα 600 g  1. 1. 31. 3.  1. 1. 31. 3  Αίγυπτος  Ιορδανία  105  105          18.0150  ex 0810 90 10  0810 90 10 * 10  Ακτινίδια (Actinidia chinensis Planch.)  1. 1. 30. 4.  1. 1. 30. 4.  1. 1. 30. 4.  Ισραήλ  Κύπρος  Μαρόκο  210  210  210          18.0160  ex 0812 90 90  0812 90 90 * 11  0812 90 95 * 20  Εσπεριδοειδή, ψιλοκομμένα  1. 1. 31. 12.  Ισραήλ  1 155          18.0190  2008 30 51  2008 30 71   Φέτες φραπών και γκρέιπ-φρουτ  1. 1. 31. 12.  Ισραήλ  14 385          18.0200  2008 50 61  2008 50 69   Βερίκοκα  1. 1. 31. 12.  Μαρόκο  6 615          18.0210  ex 2008 30 79  2008 30 79 * 10  2008 30 79 * 20  Γκρέιπ-φρουτ και φράπες  Πορτοκάλια και λεμόνια ψιλοκομμένα  1. 1. 31. 12.  Ισραήλ  2 100          18.0220  ex 2008 30 91  2008 30 91 * 11  2008 30 91 * 12  2008 30 91 * 13  2008 30 91 * 19  2008 30 91 * 91  2008 30 91 * 92  Φέτες φραπών και γκρέιπ-φρουτ  Γκρέιπ-φρουτ και φράπες  Πολτοί εσπεριδοειδών  Εσπεριδοειδή ψιλοκομμένα  1. 1. 31. 12.  Ισραήλ  3 045          18.0230  ex 2008 50 99  ex 2008 70 99  2008 50 99 * 10  2008 70 99 * 10  Μισά βερίκοκα και μισά ροδάκινα (στα οποία περιλαμβάνονται τα brugnons και τα nectarines)  1. 1. 31. 12.  Μαρόκο  6 300          18.0240  2009 20 11  2009 20 19  2009 20 99   Χυμοί γκρέιπ φρούτ  1. 1. 31. 12.  Ισραήλ  30 135          18.0245  2009 20 99   Χυμοί γκρέιπ φρούτ  1. 1. 31. 12.  Μαρόκο  840         (α) Με την επιφύλαξη των κανόνων για την ερμηνεία της συνδιασμένης ονοματολογίας η διατύπωση της  περιγραφής των εμπορευμάτων θεωρείται ότι έχει ενδεικτική μόνο αξία, ενώ το προτιμησιακό καθεστώς καθορίζεται, στα πλαίσια του παραρτήματος αυτού, από την έκταση εφαρμογής των κωδικών ΣΟ. Εκεί όπου υπάρχει "ex" μπροστά στον κωδικό ΣΟ, το προτιμησιακό  καθεστώς καθορίζεται συγχρόνως από την έκταση εφαρμογής του κωδικού ΣΟ, αφενός και της αντίστοιχης περιγραφής αφετέρου.